Aalborg Håndbolds cheftræner Nicolaj Jacobsen modtager Årets Skulderklap 2013. Prisen uddeles af Håndboldmagasinet Overtrådt. Nicolaj Jacobsen fik overrakt prisen i dag i Viborg af Overtrådt-vært Dan Hirsch Sørensen. Aalborg-træneren får hæderen for i sin første sæson som cheftræner at føre Aalborg til det danske mesterskab og for flere flotte præstationer i Champions League. Komiteen bag Årets Skulderklap udgøres af Overtrådts redaktion sammen med Dan Philipsen fra Morgenavisen Jyllands-Posten og håndboldekspert Bent Nyegaard fra TV 2.

Referat:
Træneren, der efter denne sæson skifter til tysk håndbold, hædres for flot debutsæson.